CELEX: 62013TA0422
Language: hu
Date: 2017-04-05 00:00:00
Title: T-422/13. sz. ügy: A Törvényszék 2017. április 5-i ítélete –CPME és társai kontra Tanács („Dömping — Indiából, Tajvanról és Thaiföldről származó egyes polietilén-tereftalátok (PET) behozatala — Intézkedések hatályvesztési felülvizsgálata — Az említett intézkedések meghosszabbítására vonatkozó bizottsági javaslat — A Tanácsnak a felülvizsgálati eljárásnak az ezen intézkedések bevezetése nélküli lezárására vonatkozó határozata — Megsemmisítés iránti kereset — Az 1225/2009/EK rendelet 11. cikkének (2) bekezdése — Jelentős kár megismétlődésének a valószínűsége — Az 1225/2009 rendelet 21. cikkének (1) bekezdése — Az Unió érdeke — Nyilvánvaló értékelési hibák — Indokolási kötelezettség — Kártérítési kereset”)

22.5.2017   
            
            
               HU
            
            
               Az Európai Unió Hivatalos Lapja
            
            
               C 161/19
            
         A Törvényszék 2017. április 5-i ítélete –CPME és társai kontra Tanács
   (T-422/13. sz. ügy) (1)
   
   ((„Dömping - Indiából, Tajvanról és Thaiföldről származó egyes polietilén-tereftalátok (PET) behozatala - Intézkedések hatályvesztési felülvizsgálata - Az említett intézkedések meghosszabbítására vonatkozó bizottsági javaslat - A Tanácsnak a felülvizsgálati eljárásnak az ezen intézkedések bevezetése nélküli lezárására vonatkozó határozata - Megsemmisítés iránti kereset - Az 1225/2009/EK rendelet 11. cikkének (2) bekezdése - Jelentős kár megismétlődésének a valószínűsége - Az 1225/2009 rendelet 21. cikkének (1) bekezdése - Az Unió érdeke - Nyilvánvaló értékelési hibák - Indokolási kötelezettség - Kártérítési kereset”))
   (2017/C 161/26)
   Az eljárás nyelve: angol
   
      Felek
   
   
      Felperesek: Committee of Polyethylene Terephthalate (PET) Manufacturers in Europe (CPME) (Brüsszel Belgium) és az ítélet mellékletében felsorolt 10 felperes (képviselők: L. Ruessmann ügyvéd és J. Beck solicitor)
   
      Alperes: az Európai Unió Tanácsa (képviselők: S. Boelaert és J.-P. Hix, meghatalmazottak, segítőik: B. O’Connor solicitor és S. Gubel ügyvéd)
   
      A felpereseket támogató beavatkozó: Európai Bizottság (képviselők: J.-F. Brakeland, A. Demeneix és M. França, meghatalmazottak)
   
      Az alperest támogató beavatkozók: European Federation of Bottled Waters (EFBW) (Brüsszel, Belgium), Caiba, SA (Paterna, Spanyolország), Coca-Cola Enterprises Belgium (CCEB) (Anderlecht, Belgium), Danone (Párizs, Franciaország), Nestlé Waters Management & Technology (Issy-les-Moulineaux, Franciaország), Pepsico International Ltd (London, Egyesült Királyság) és Refresco Gerber BV (Rotterdam, Hollandia) (képviselő: E. McGovern barrister)
   
      Az ügy tárgya
   
   Egyrészt az EUMSZ 263. cikken alapuló, az 1225/2009/EK rendelet 11. cikkének (2) bekezdése szerinti hatályvesztési felülvizsgálatot követően az Indiából, Tajvanról és Thaiföldről származó egyes polietilén-tereftalátok (PET) behozatalára vonatkozó végleges dömpingellenes vám kivetéséről, valamint az Indonéziából és Malajziából származó egyes polietilén-tereftalátok behozatalára vonatkozó hatályvesztési felülvizsgálati eljárás megszüntetéséről szóló tanácsi végrehajtási rendeletre irányuló javaslat elutasításáról, amennyiben a javaslat végleges dömpingellenes vámot vetne ki az Indiából, Tajvanról és Thaiföldről származó egyes polietilén-tereftalátok (PET) behozatalára [helyesen: az 1225/2009/EK rendelet 11. cikkének (2) bekezdése szerinti hatályvesztési felülvizsgálatot követően az Indiából, Tajvanról és Thaiföldről származó egyes polietilén-tereftalátok (PET) behozatalára vonatkozó végleges dömpingellenes vám kivetéséről, valamint az Indonéziából és Malajziából származó egyes polietilén-tereftalátok behozatalára vonatkozó hatályvesztési felülvizsgálati eljárás megszüntetéséről szóló tanácsi végrehajtási rendeletre irányuló javaslatnak az Indiából, Tajvanról és Thaiföldről származó egyes polietilén-tereftalátok (PET) behozatalára vonatkozó végleges dömpingellenes vám kivetését érintő részében történő elutasításáról] szóló, 2013. május 21-i 2013/226/EU tanácsi végrehajtási határozatnak (HL 2013. L 136., 12. o.) az abban a részében való részleges megsemmisítése iránti kérelem, amelyben e határozat megtagadta a végleges dömpingellenes vámnak az Indiából, Tajvanról és Thaiföldről származó behozatalokra való kivetését, és megszüntette az e behozatalokra vonatkozó felülvizsgálati eljárást, valamint másrészt az EUMSZ 268. cikken alapuló és a felperesek által állítólagosan elszenvedett kár megtérítése iránti kérelem.
   
      Az ítélet rendelkező része
   
   
               1)
            
            
               A Törvényszék megsemmisíti az 1225/2009/EK rendelet 11. cikkének (2) bekezdése szerinti hatályvesztési felülvizsgálatot követően az Indiából, Tajvanról és Thaiföldről származó egyes polietilén-tereftalátok (PET) behozatalára vonatkozó végleges dömpingellenes vám kivetéséről, valamint az Indonéziából és Malajziából származó egyes polietilén-tereftalátok behozatalára vonatkozó hatályvesztési felülvizsgálati eljárás megszüntetéséről szóló tanácsi végrehajtási rendeletre irányuló javaslatnak az Indiából, Tajvanról és Thaiföldről származó egyes polietilén-tereftalátok (PET) behozatalára vonatkozó végleges dömpingellenes vám kivetését érintő részében történő elutasításáról szóló, 2013. május 21-i 2013/226/EU tanácsi végrehajtási határozatot abban a részében, amelyben az elutasította az Indiából, Tajvanról és Thaiföldről származó behozatalra vonatkozó végleges dömpingellenes vám kivetését érintő javaslatot, és lezárta a polietilén-tereftalátok (PET) e három országból származó behozatalára vonatkozó felülvizsgálati eljárást.
            
         
               2)
            
            
               A Törvényszék elutasítja a kártérítés iránti kérelmeket.
            
         
               3)
            
            
               A Committee of Polyethylene Terephthalate (PET) Manufacturers in Europe (CPME), a Cepsa Química, SA, az Equipolymers Srl, az Indorama Ventures Poland sp. z o.o., a Lotte Chemical UK Ltd, az M & G Polimeri Italia SpA, a Novapet, SA, az Ottana Polimeri Srl, az UAB Indorama Polymers Europe, az UAB Neo Group és az UAB Orion Global pet maguk viselik saját költségeiket, kivéve az alábbi 5) pontban említett költségeket.
            
         
               4)
            
            
               Az Európai Unió Tanácsa maga viseli saját költségeit.
            
         
               5)
            
            
               Az European Federation of Bottled Waters (EFBW), a Caiba, SA, a Coca-Cola Enterprises Belgium (CCEB), a Danone, a Nestlé Waters Management & Technology, a Pepsico International Ltd és a Refresco Gerber BV a saját költségeiken túlmenően viselik a felperesek részéről a beavatkozásuk eredményeképpen felmerült költségeket is.
            
         
               6)
            
            
               Az Európai Bizottság maga viseli saját költségeit.
            
         
      (1)  HL C 325., 2013.11.9.